**9.pielikums**

*Projekts*

Valsts pētījumu programmas

“Enerģētika” atklāta projektu pieteikumu konkursa

“Ilgtspējīga enerģētikas infrastruktūra un tirgus”

nolikumam

\_\_\_\_\_.\_\_\_\_\_\_\_\_\_\_\_

**Līgums par valsts pētījumu programmas**

**“Enerģētika” atklāta projektu pieteikumu konkursa**

**“Ilgtspējīga enerģētikas infrastruktūra un tirgus”**

**projekta īstenošanu**

Rīgā, 2018.gada \_\_.\_\_\_\_\_\_\_ Nr. \_\_\_\_\_/\_\_\_\_\_

**Studiju un zinātnes administrācija**, kuru pārstāv tās \_\_\_\_\_\_\_\_\_\_\_\_\_\_\_\_\_\_ (turpmāk – Administrācija), no vienas puses, un, \_\_\_\_\_\_\_\_\_\_\_\_\_\_\_\_\_\_ [zinātniskā institūcija] (turpmāk – Projekta īstenotājs) no otras puses, turpmāk abas puses kopā sauktas „Puses”,

*ievērojot* Ministru kabineta 2018.gada 4.septembra noteikumus Nr. 560 „Valsts pētījumu programmu projektu īstenošanas kārtība” (turpmāk – MK noteikumi Nr. 560),

*atbilstoši* Ministru kabineta 2018.gada 26. septembra rīkojumu Nr. 462 “Par valsts pētījumu programmu “Enerģētika”” (turpmāk – programma),

*saskaņā* ar 2018. gada 8.oktobra valsts pētījumu programmas “Enerģētika” īstenošanas un uzraudzības komisijas (turpmāk – Komisija) apstiprināto valsts pētījumu programmas “Enerģētika” atklāta projektu pieteikumu konkursa “Ilgtspējīga enerģētikas infrastruktūra un tirgus” nolikumu (turpmāk – Konkursa nolikums) un

*pamatojoties* uz \_\_\_.\_\_\_\_\_\_\_ Komisijas lēmumu par finansējuma piešķiršanu projekta īstenošanai,

noslēdz sekojošu līgumu (turpmāk – Līgums):

**1. Līguma priekšmets**

Administrācija piešķir Projekta īstenotājam Līguma 2.1.punktā minēto finansējumu (turpmāk – Finansējums) un Projekta īstenotājs atbilstoši Latvijas Republikas normatīvo aktu prasībām īsteno projektu Nr. \_\_\_\_\_ „\_\_\_\_\_\_\_\_\_\_\_\_” (turpmāk – Projekts) saskaņā ar projekta pieteikumu (pielikums Nr.1), kas ir Līguma būtiska un neatņemama sastāvdaļa.

**2. Līguma izpildes un norēķinu kārtība**

2.1. Projekta īstenošanai laikā no 2018.gada \_\_\_. \_\_\_\_\_\_\_ līdz 20\_\_.gada \_\_\_. \_\_\_\_\_\_\_\_\_\_ tiek piešķirts Finansējums \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) no Izglītības un zinātnes ministrijas valsts budžeta apakšprogrammas 05.12.00.

2.2. Administrācija 10 dienu laikā pēc Līguma parakstīšanas pārskaita Projekta īstenotājam avansa maksājumu, nepārsniedzot 30% no Projektam piešķirtā kopējā Finansējuma. Atlikušie maksājumi tiek veikti atbilstoši Līguma nosacījumiem, kuri noteikti “Finansējuma sadalījumā projekta īstenošanas 36 mēnešu periodam” (pielikums Nr.2).

2.3. Noslēguma maksājumu 10% apmērā, kas atbilst projekta ietvaros faktiski izlietotai attiecināmo izmaksu kopsummai, izmaksā pēc tam, kad Administrācijā ir iesniegts un apstiprināts Projekta noslēguma zinātniskais pārskats un Projekta noslēguma finanšu pārskats.

2.4. Finansējumu no kārtējam gadam piešķirtajiem valsts budžeta līdzekļiem Administrācija ieskaita Projekta īstenotāja Valsts kases kontā, kas norādīts Līguma rekvizītu daļā.

2.5. Projekta īstenošanas laiku var pagarināt līdz vienam gadam MK noteikumu Nr. 560 39.punktā noteiktajā gadījumā, nepalielinot Projekta īstenošanai piešķirto Finansējumu. Iesniegumu, kurā norāda pagarināšanas iemeslu, Projekta īstenotājs iesniedz Administrācijai ne vēlāk kā trīs mēnešus pirms Projekta īstenošanas beigām.

2.6. Projekta īstenotājs ar Administrāciju izmantojot Nacionālās zinātniskās darbības informācijas sistēmu (turpmāk – Informācijas sistēma) saskaņo “Valsts pētījumu programmas projekta LĪGUMSUMMAS KALKULĀCIJA” (pielikums Nr.3), kurā norāda budžeta izdevumu klasifikācijas kodus atbilstoši spēkā esošajiem Latvijas Republikas normatīvajiem aktiem par budžeta izdevumu ekonomisko klasifikāciju un “Valsts pētījumu programmas projekta zinātniskā grupa” (pielikums Nr.4).

2.7. Projekta īstenotājs, iepriekš nesaskaņojot ar Administrāciju, var veikt izmaiņas atsevišķā budžeta finansēšanas klasifikācijas kodā līdz 30% (ieskaitot). Finansējuma izmaiņas atspoguļo “FINANŠU PĀRSKATS par VALSTS PĒTĪJUMU PROGRAMMAS PROJEKTA īstenošanu (periodā no \_\_\_\_\_\_\_\_\_\_\_ līdz \_\_\_\_\_\_\_\_\_\_\_)” (pielikums Nr.5) (turpmāk – Finanšu pārskats) un pievieno pamatojumu “Valsts pētījumu programmas projekta IZMAIŅAS LĪGUMSUMMAS KALKULĀCIJĀ (līdz 30%)” (pielikums Nr.6). Par izmaiņām projekta izpildītāju sastāvā līdz 20% (ieskaitot) Projekta īstenotājs elektroniski informē Administrāciju.

2.8. Projekta īstenotājs informāciju par nepieciešamajām izmaiņām iesniedz Administrācijai ne vēlāk kā 1 (vienu) mēnesi pirms Finanšu pārskata iesniegšanas.

2.9. Ja izmaiņas projekta izpildītāju sastāvā ir lielākas par 20%, Projekta īstenotājs tās norāda “Valsts pētījumu programmas projekta (2018. – 20\_\_.) IZMAIŅAS ZINĀTNISKAJĀ GRUPĀ pārsniedzot 20%)” (pielikums Nr. 7) un saskaņo ar Latvijas Zinātnes padomi un informē Administrāciju ne vēlāk kā 1 (vienu) mēnesi pirms projekta īstenošanas 12 mēneša, 24 mēneša un 36 mēneša.

2.10. Projekta īstenotājs sedz jebkādus izdevumus, kas radušies projekta īstenošanas gaitā un pārsniedz Finansējumu.

2.11. Finansējums ir izmantojams projekta pieteikumā norādītā mērķa sasniegšanai un uzdevumu izpildei, atbilstoši MK noteikumu Nr. 560 14. punktā norādītajiem izmaksu veidiem. Līdz 25% no tiešo attiecināmo izmaksu kopsummas, netiešās attiecināmās izmaksās iekļauj projektu īstenotāju savstarpējai sadarbībai, veicot kopīgas publikācijas, sabiedrības informēšanai, komunālos maksājumus, t.sk. elektroenerģija, telpu īre, noma, ūdensapgāde un kanalizācija, apkure (siltumenerģija) un gāze, atkritumu izvešana; sakaru pakalpojumi (pasts, internets, telefona sakari u.c.); biroja izdevumi (kancelejas preces, datorpreces, kopēšanas pakalpojumi, u.c.); kopējās lietošanas iekārtu uzturēšanas un apkopes izmaksas; telpu, tai skaitā koplietošanas, uzturēšanas izdevumi; saimniecības materiāli; transporta izdevumi; apsardze; apkalpojošā personāla un administrācijas atlīdzība). Neattiecināmās izmaksas Projekta īstenotājs sedz no saviem līdzekļiem.

2.12. Ja Projekta īstenotājs pilnībā īstenojot Projekta mērķi un uzdevumus, nav izlietojis visu Finansējumu, Projekta izpildītājs neizlietoto Finansējuma daļu pārskaita atpakaļ Administrācijas Valsts kases kontā, kas norādīts Līguma rekvizītu daļā.

2.13. Ja saskaņā ar Komisijas lēmumu tiek samazināts Finansējums, Puses Līgumā veic rakstiskus grozījumus.

2.14. Administrācijai ir tiesības pieprasīt Projekta īstenotājam atmaksāt pilnā apmērā Finansējumu vai tā daļu Projekta īstenošanai saņemtos finanšu līdzekļus MK. noteikumu Nr. 560 47. punktā, 53.2. un 59.2. apakšpunktā noteiktajos gadījumos, kā arī tad, ja Projektu izbeidz pirms tā īstenošanas pabeigšanas, pamatojoties uz Projekta īstenotāja lēmumu.

**3. Darba nodošanas un pieņemšanas kārtība**

3.1. Projekta īstenotājs atbilstoši Konkursa nolikumam un Līgumam, izmantojot Informācijas sistēmu:

3.1.1.  Finanšu pārskatu iesniedz 1 (viena) mēneša laikā par iepriekšējo finanšu gadu (projekta īstenošanas divpadsmit mēneši un divdesmit četri mēneši). Pēc projekta pabeigšanas 2 (divu) mēneša laikā iesniedz Finanšu pārskatu par atlikumā esošo finansējumu. Finanšu pārskatu iesniedz Informācijas sistēmā MS Excel formātā.

3.1.2. Projekta vidusposma zinātnisko pārskatu (pielikums Nr. 8) iesniedz 1 (viena) mēneša laikā pēc projekta īstenošanas 18. (astoņpadsmitā) mēneša;

3.1.3. Projekta noslēguma zinātnisko pārskatu (pielikums Nr. 8) par projekta īstenošanu iesniedz 1 (viena) mēneša laikā pēc projekta īstenošanas 36. (trīsdesmit sestā) mēneša.

3.2. Iesniedzot projekta vidusposma zinātnisko pārskatu un projekta noslēguma zinātnisko pārskatu, ja projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta īstenotājs iesniedz izdevēja apliecinājumu par publicēšanu.

3.3. Saturisko atskaiti (pielikums Nr. 9) iesniedz 1 (viena) mēneša laikā par iepriekšējo pusgadu (projekta īstenošanas seši mēneši, divpadsmit mēneši, astoņpadsmit meneši, divdesmit četri mēneši, trīsdesmit mēneši un trīsdesmit seši mēneši), kā arī 2 (divu) nedēļu laikā pēc programmas stratēģiskās vadības padomes vai Komisijas pieprasījuma. Atskaiti par sasniegtajiem rezultātiem ievieto Informācijas sistēmā.

3.4. Pēc saturiskās atskaites iesniegšanas Projekta īstenotājs sniedz klātienes prezentāciju Ekonomikas ministrijai, ja to pieprasa Komisija.

3.5. Projekta īstenotājs atsevišķi iesniedz šādus būtiskus projekta rezultātus:

3.5.1. *elektroenerģijas pētniecības uzdevumā* - līdz 2019.gada 1.jūlijam - pārskats un analīze par Baltijas jūras reģiona valstu plānošanas dokumentu nosacījumiem un operatoru attīstības plāniem;

3.5.2. *inovāciju un optimizācijas uzdevumā* - līdz 2019.gada 1.oktobrim - elektroenerģijas agregatoru risinājumu analīze un priekšlikumi to integrācijai pakalpojumu tirgū, ieskaitot nepieciešamos normatīvos nosacījumus;

3.5.3. *elektroenerģijas pētniecības uzdevumā* līdz 2019.gada 1.decembrim - enerģētiskās nabadzības analīzes izklāsts.

3.6. Projekta īstenotājs nodrošina saturisko atskaišu atbilstību projekta plānotajiem saturiskajiem rezultātiem saskaņā ar projekta pieteikuma (pielikums Nr.1) B daļas 4.punktu, ja nepieciešams, pievienojot pielikumā metodikas, aprēķinus, datu tabulas, prezentācijas, publikācijas un citus materiālus.

3.7. Projekta īstenošana ir pabeigta dienā, kurā Administrācija ir parakstījusi “Pieņemšanas un nodošanas aktu par valsts pētījumu programmu projektu īstenošanu” (pielikums Nr. 10).

**4. Pušu tiesības, pienākumi un atbildība**

4.1. Projekta īstenotājs un sadarbības partneris (ja attiecināms) īsteno projektu saskaņā ar Līgumu un ir atbildīgi par projektam piešķirtā Finansējuma mērķtiecīgu un efektīvu izmantošanu projekta mērķa sasniegšanai un uzdevumu izpildei.

4.2 Ja projekta pieteikumā ir paredzēts sadarbības partneris, Projekta īstenotājam ir pienākums vienlaicīgi ar šī līguma noslēgšanu noslēgt sadarbības līgumu ar sadarbības partneri.

4.3. Projekta īstenotājs un projekta vadītājs apņemas sniegt patiesu informāciju visā ar projekta īstenošanu saistītajā dokumentācijā, tai skaitā projekta vidusposma zinātniskajos pārskatos, projekta noslēguma zinātniskajos pārskatos, saturiskajās atskaitēs un Finanšu pārskatos sniegtās informācijas patiesumu un atbilstību projekta īstenošanai.

4.4. Projekta īstenotājs un projekta vadītājs projekta īstenošanas laikā apņemas:

4.4.1. veikt projekta uzdevumu izpildi saskaņā ar projekta pieteikumā, Konkursa nolikumā norādīto un saskaņā ar Latvijas Republikas normatīvajiem aktiem;

4.4.2. izmantot Finansējumu projekta īstenošanas nodrošināšanai saskaņā ar Līguma pielikumā Nr.1, pielikumā Nr.2., pielikumā Nr.3 un projekta pieteikumā norādīto un saskaņā ar Latvijas Republikas normatīvajiem aktiem;

4.4.3. ne vēlāk kā 10 (desmit) dienu laikā, informēt Administrāciju par jebkurām esošām vai nākotnē iespējamām izmaiņām projekta īstenošanā, Finansējuma izmantošanā un šī Līguma izpildē;

4.4.4. pēc Administrācijas pieprasījuma sniegt visu nepieciešamo informāciju par projekta īstenošanas gaitu, Finansējuma izmantošanu un konkrētu darbu izpildi.

4.5. Projekta īstenotājs ar Finansējumu apmaksātajās publicēšanās un projekta rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informāciju par Finansējuma avotu, Ekonomikas ministriju kā finansētāju, norāda attiecīgā projekta numuru (papildus var izmantot logo un projekta nosaukumu). Projekta īstenotājs informē Ekonomikas ministriju par minēto publicitātes un projekta rezultātus izplatīšanas aktivitātēs izplatīto būtisko saturu.

4.6. Projekta īstenotājs ir atbildīgs par projekta materiāltehnisko un saimniecisko nodrošinājumu, Finansējuma izlietošanas uzskaiti, projekta izpildes dokumentācijas noformēšanu un iesniegšanu Administrācijai Līgumā un Latvijas Republikas normatīvajos aktos noteiktajā kārtībā.

4.7. Ja Projekta īstenotājs nepilda Līgumā noteiktās saistības, Administrācija ir tiesīga apturēt turpmāko projekta vai tā daļas finansēšanu, iesniedzot Projekta īstenotājam motivētu Finansēšanas turpināšanas atteikumu, norādot laiku un nosacījumus, kas izpildāmi Finansējuma atsākšanai. Ja nosacījumi netiek izpildīti norādītajā laikā Administrācija ir tiesīga vienpusēji lauzt Līgumu ar Projekta īstenotāju.

4.8. Projekta īstenotājs apņemas iesniegt un uzrādīt Administrācijai vai tās pilnvarotām personām, tai skaitā ekspertiem, revidentiem visu uz projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un sadarbības partnera (ja attiecināms). Administrācija ir tiesīga jebkurā brīdī iepazīties ar projekta īstenošanas gaitu un nosūtīt savas pilnvarotās personas uz projekta īstenošanas vietām.

4.9. Projekta īstenotājs apņemas 3 (trīs) gadu periodā pēc projekta īstenošanas pabeigšanas atbilstoši līguma 3.7. punktā noteiktajam termiņam iesniegt Administrācijai un Ekonomikas ministrijai informāciju par projektā iegūto zināšanu un rezultātu izplatību un ietekmi.

4.10. Strīdi, kas rodas starp Pusēm Līguma izpildes gaitā, vispirms tiek risināti sarunu ceļā, protokolējot tās. Ja 10 (desmit) darba dienu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

**5. Īpašuma tiesības**

5.1. Projekta īstenošanā radītais intelektuālais īpašums ir Projekta īstenotāja un sadarbības partnera (ja sadarbības līgumā nav noteikts citādāk) īpašums.

5.2. Projekta īstenotājs nodrošina iegūto rezultātu pieejamību Informācijas sistēmā.

**6. Līguma darbības termiņš**

6.1. Līgums stājas spēkā no tā abpusējas parakstīšanas dienas un ir spēkā līdz saistību galīgai izpildei un ir spēkā līdz saistību galīgai izpildei.

6.2. Projekta īstenošanas ietvaros izmaksu attiecināmības periods sākas nākamajā dienā pēc Komisijas lēmuma pieņemšanas**.**

**7. Citi noteikumi**

7.1. Līgums sastādīts uz \_\_\_ lapām ar pielikumiem Nr.1; Nr.2; Nr.3, Nr.4, Nr.5, Nr.6,Nr.7,Nr.8,Nr.9,Nr.10, Nr.11 un Nr.12. Līgums parakstīts 2 (divos) oriģināleksemplāros. Abiem eksemplāriem ir vienāds juridisks spēks.

7.2. Visi līguma Pielikumi ir Līguma būtiska un neatņemama sastāvdaļa.

7.3. Līguma grozījumi izdarāmi rakstveidā pusēm savstarpēji vienojoties, ir spēkā no to abpusējas parakstīšanas dienas un ir Līguma neatņemamas sastāvdaļas.

**8. Administrācijas un Projekta īstenotāja rekvizīti**

8.1. Administrācijas adrese un rekvizīti:

**Studiju un zinātnes administrācija**

Reģ. Nr. 90000737795

Adrese:, Zigfrīda Annas Meierovica bulvāris 14, Rīga, LV - 1050

Banka - VALSTS KASE

Konta Nr. LV56TREL2150174013000

8.2. Projekta īstenotāja adrese un rekvizīti:

*[zinātniskā institūcija]*

Reģ. Nr.

Adrese:

Banka - VALSTS KASE

Konta Nr.

|  |  |  |
| --- | --- | --- |
| ADMINISTRĀCIJA  \_\_\_\_\_\_\_\_\_\_\_\_\_ |  | PRoJEKTA Īstenotājs  *(Zinātniskā institūcija)*  \_\_\_\_\_\_\_\_\_\_\_\_\_ |